CHG:กำไรยังไม่ดีนักในช่วงขยายกิจการแนะ Fully Valued ราคาพื้นฐาน 2.26 บ.
CHG แนะนำ Fully Valued โดยทาง DBSV ได้ปรับลดประมาณการกำไรสุทธิปี 59-60 ลง 15% สะท้อนอัตรากำไรที่อ่อนกว่าคาดการณ์เดิมและคาดว่า CHG ต้องใช้เวลาในการฟื้นอัตรากำไรอีกอย่างน้อย 1 ปี ประเมินราคาพื้นฐานไว้ที่ 2.26 บาท อิงกับ P/E ปี 60 ที่ 38 เท่า ซึ่งเป็นค่าเฉลี่ยของอุตสาหกรรมในภูมิภาค ความเสี่ยงหลัก คือ ต้นทุนบุคลากรที่จะสูงขึ้น หลังธุรกิจโรงพยาบาลมีการขยายกิจการกันมาก & แพทย์ออกไปทำธุรกิจหรือสร้างโรงพยาบาลเอง
25 ส.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (25 ส.ค.) ว่า บริษัท โรงพยาบาลจุฬารัตน์ จำกัด (มหาชน) หรือ CHG ยังทำกำไรได้ไม่เต็มศักยภาพในระยะสั้น แม้ว่าจะมีการขยายการให้บริการอีก 30% ในช่วงไตรมาส 2/59 (เพิ่มอีก 140 เตียงจาก 447 เตียง) แต่อัตราการใช้บริการยังคงสูงโดย IPD อยู่ที่ 80-90% และ OPD ที่ 68-76% ในช่วง YTD
อย่างไรก็ตาม การขยายกิจการทำให้อัตรากำไรสุทธิลดลงเป็น 13.2% ใน 2Q59 จาก 18.5% ใน 2Q58 เพราะมีต้นทุนและค่าใช้จ่ายเพิ่มขึ้น, ช่วงไตรมาส 2/59 เป็น Low season ของธุรกิจ, อัตรากำไรถูกดึงลงจากโรงพยาบาลรวมแพทย์ ระยอง ที่ CHG เข้าไปซื้อกิจการในเดือนมี.ค.59 และภาวะเศรษฐกิจซบเซา ทำให้จำนวนผู้มาใช้บริการด้านการตรวจสุขภาพและเสริมความงามลดลง
แต่…แนวโน้มระยะยาวไปได้ดี โดยมาจากการขยายธุรกิจ (CHG มีแผนเพิ่มกำลังการให้บริการ 40% จาก 639 เตียงในปี 59 เป็น 898 เตียงในปี 62 และในส่วน OPD เพิ่ม 24% จาก 169 ห้องเป็น 209 ห้องในช่วงเวลาเดียวกัน) และสัดส่วนผู้สูงวัยในสังคมที่กำลังเพิ่มขึ้น ทำให้ความต้องการใช้บริการด้านการแพทย์จะสูงขึ้นเป็นลำดับ ทั้งในพื้นที่จังหวัดสมุทรปราการ, ฉะเชิงเทรา และชลบุรี ซึ่งเป็นพื้นที่ให้บริการหลักของโรงพยาบาล (จากข้อมูลสถิติพบว่าสัดส่วนผู้สูงวัยในจังหวัดสมุทรปราการจะเพิ่มเป็น 17% ในปี 68 จาก 11% ในปัจจุบัน ส่วนจังหวัดฉะเชิงเทราเพิ่มเป็น 21% จาก 15% ในปัจจุบัน เป็นต้น)
แนะนำ Fully Valued โดยทาง DBSV ได้ปรับลดประมาณการกำไรสุทธิปี 59-60 ลง 15% สะท้อนอัตรากำไรที่อ่อนกว่าคาดการณ์เดิมและคาดว่า CHG ต้องใช้เวลาในการฟื้นอัตรากำไรอีกอย่างน้อย 1 ปี ประเมินราคาพื้นฐานไว้ที่ 2.26 บาท อิงกับ P/E ปี 60 ที่ 38 เท่า ซึ่งเป็นค่าเฉลี่ยของอุตสาหกรรมในภูมิภาค ความเสี่ยงหลัก คือ ต้นทุนบุคลากรที่จะสูงขึ้น หลังธุรกิจโรงพยาบาลมีการขยายกิจการกันมาก &amp; แพทย์ออกไปทำธุรกิจหรือสร้างโรงพยาบาลเอง